
Αυσϊγαοϊ 

Της ραἰπῖεγ οἵ (ἴῃε ναςε) οἳ ΡίΓᾶεις ννᾶς οης οἱ ἴπε Πγςϊ ραἰπῖεις οἱ Ρἰαεκ-ῄριγε ροϊϊθΘιγ απα ἰϊ 
«Θθ6ῃης ἰΠαῖ η6 ννας αοϊῖνε Ραΐννθεη 630 απα 600 ΒΓΕ. Ηε ἰς α γορΓγεςεηϊαἴίνς οἵ ἴῃΠθ Ιαἴς ΡΓοῖο- 
ΑΠῑίο ρογίοα οἱ ροϊΐἴθιγ ργοαιοϊῖοη, ννΏίςῃ ἰς γοἰαϊῖσα ἵο ΡἰΓαθις’ απά Νθςςος’ ΑΠΙΡΗΟΓᾶς. Ηοννενει 
ἴῃο ορνίους ἀἰίειθηςς ἵη ἴπα αμα[Ιἳγ οἱ ἴπθ Ρἰα76 Γαΐςθς ΓΘᾶβςοΠαΡΙθ οἱθςσίίοης: ἸΛ/ας ἃ ἀἰῃεγεηί 
Κίπά οἱ εἰαγ µς56ά» ΤΠο6 αἰῄεγθησες ἆΓθ Ογργοαμεῖς οἱ ἴθεμπίαιθς εµ5θα ἰηΠ ΕΠΓίπρϱ2 Ώους ϱἰγ «οπ]θ 
{τοπ Αἲῑίς Ιαπά2 Ηας α πιἰογοςεορἰς αΠα[γσίς οἵ ἴμε εἰ8γ απα Ρἱὰ726 Ρ6εη ἆοηπθ ἰη ἵπο ΑπιρῃοΓα οἳ 
ΡίΓγαειις» |ς ἴπεΓςα, ἱΠ ἴπε επα, ἴπε ροςςἰβ[τγ ἴΠαῖ τΠίς αγἰ[αοί ἶς (οΓἱηϊΠίαη ἵπ οΓἱρἰητ 


Εισαγωγή 


Ο Ζωγράφος του (αγγείου του) Πειραιά ήταν ένας απὀ τους πρώτους ζωγράφους 
µελανόμορφης κεραμµεικής και Φαίνεται πως ήταν ενεργός μεταξύ 630 και 600 ΠΚΕ. Είναι 
εκπρόσωπος συγκεκριμένης φάσης της αττικής αγγειογραφίας, της Ύστερης Πρωτοαττικής, η 
οποία σχετίζεται µετο αγγείο του Πειραιά καιτο αγγείοτου Νέσσου. 


Το πλαίσιο 


Στην ύστερη πρωτοαττική περίοδο πρωτοπόροι στη µελανόμορφη αγγειογραφία ῥἠήταν ο 
ζωγράφος του Νέσσου᾽. Ο αμφορέας του Νέσσου θεωρείται εξέχον δείγμα της αττικής 
µελανόμορφης τεχνοτροπίας΄. Άλλοι σημαντικοί ζωγράφοι αυτής της πρωτοπόρας περιόδου 
ήταν ο ζωγράφος του Πειραιά, ο ζωγράφος των Γοργόνων”, ο Ζωγράφος του Βελλεροφόντη και 
ο Ζωγράφος των Λιονταριών”. 


Η µεγαλύτερη και σημαντικότερη συλλογή µετά απὀ εκείνη της ερυθρόµορφης αγγειογραφίας, 
είναι πιθανώς τα αττικά μελανόμορφα αγγεία. Οι αττικοί αγγειοπλάστες χρησιμοποίησαν τον 
εξαιρετικά πλούσιο σε σίδηρο πηλό της ευρύτερης περιοχής της Αττικής, προκειµένου να 
διαμορφώσουν υψηλής ποιότητας ομοιόμορφη και στιλπνή µελανή επίστρωση. Το γυναικείο 
δέρµα στα µελανόμορφα αγγεία αναδεικνυόταν µε λευκό αδιαφανές χρώμα”, το οποίο 
χρησιμοποιείτο συχνά για λεπτομέρειες όπως μεμονωμένα άλογα, ενδύματα ή στυλιζαρισµένη 
διακόσμηση. Αυτό το λευκό παραγόταν απὀ ιδιαίτερα λεπτή και καθαρή λευκή άργιλο, µε πολύ 
µικρό ποσοστό σιδήρου, ώστε να παράγει σχετικά καθαρό λευκό µετά την ὀπτηση:. Οι 
σημαντικότεροι αττικοί καλλιτέχνες εξύψωσαν την µελανόμορφη αγγειογραφία σε υψηλή 
τέχνη, αν και στην ἴδια περίοδο παρήχθη μεγάλος αριθµός αγγείων μέτριας ή χαμηλής 


Ἱστεφανάκης 2012, 197 
Μ8ηπαςΚ 2002, 104. 
ἁστεφανάκης 2012, 199 
: ΒεαΖίεγ 1956, 2. 
"Εανεηγ 2013, 107 

ποιότητας. Η σηµασία της αττικής αγγειοπλαστικής γενικότερα εντοπίζεται στο µεγάλο 
ρεπερτόριο σκηνών, που καλύπτουν ένα ευρύ φάσμα θεμάτων. 


Η µελανόμορφη τεχνοτροπία εγκαθιδρύθηκε στην Αθήνα γύρω στο 630/620 ΠΚΕ΄. Η επιρροή 
των κορινθιακὠν αγγείων ὀχι µόνο διατηρήθηκε στα αττικἀά εργαστήρια, αλλά και 
εντατικοποιήθηκε περαιτέρω. Η ζωομορφική ζωφόρος αναγνωρίστηκε γενικά ως κανόνας και 
ήταν συνήθης η χρήση της. Κάτι τέτοιο είχε οικονομικές αλλά και στιλιστικές επιπτώσεις, καθώς 
η Αθήνα ανταγωνιζόταν την Κόρινθο στις αγορές των αγγείων. Αττικά αγγεία πωλούνταν, εκτός 
από την ενδοχώρα, στην Αίγυπτο, την Ανατολία, την Κύπρο, την Ιταλία και την Ισπανία, όπου 
Φέρεται ότι άσκησαν επιρροές στους τοπικούς κατασκευαστέςὲ. 


Εκτός απὀ συνέχιση της παράδοσης των κορινθιακών μοντέλων, τα αττικά αγγεία διακρίθηκαν 
για τις τοπικές καινοτομίες τους µε σημαντικότερη τον σχεδιασμό του κυπέλλου του κωμαστή”, 
αγγείου που σχεδιάστηκε για συµποτική χρήση και διακοσµείτο µε σχετικές σκηνές του κώμου 
Και πιθανώς τη διαµόρφωση της ληκύθου του τύπου της Δηιάνειρας”. στις αρχές του 6: ΠΚΕ 
αι. Άλλοι σημαντικοί ζωγράφοι της πρωτοπόρας γενιάς ήταν ο Ζωγράφος του Ανάγυρου”, ο 
ζωγράφος της Λεκανίδας της Δρέσδης και ο ζωγράφος του Πόλου΄”. Ο τελευταίος σημαντικός 
εκπρόσωπος της πρώτης γενιάς ζωγράφων ήταν ο Σοφίλος (580-570 ΠΚΕ), που είναι ο πρὠτος 
αττικός ζωγράφος γνωστός µετο ὀνομάτου:”. 


Ο Ζωγράφοςτου Πειραιά 


Ο Ζωγράφος του αγγείου του Πειραιά ήταν σύγχρονοςτου Ζωγράφου Νέσσου. Το ὀνομά του το 
έλαβε συμβατικά από τον αμφορέα που βρέθηκε στον Πειραιά και εκτίθεται στο Εθνικό 
Αρχαιολογικό Μουσείο (ἐκθ. 353). Το έργο του περιγράφεται ὡς προσπάθεια μεταφοράς της 


πρωτοκορινθιακής τεχνικής και τεχνοτροπίας στην αττική αγγειογραφία σε µεγάλη κλίμακα”. 


Κόσµηση -περιγραφήτου αγγείου 


Το αγγείο, αμφορέας µε λαιµό”», φέρει κόσµηση στη µία πλευρά του και χρονολογείται στο 
625 ΠΚΕ κατά την περίοδο ανάπτυξης της πρώιμης κορινθιακής αγγειογραφίας:». Τυπολογικά 
κατατάσσεται ως κλασικός τύπος αμφορέα µε ελάχιστα Καμπύλο ώμο (5ἰαηάατα ἴγρθ)". Ως 
αξιοσημείωτο χαρακτηριστικό του παραδίδεται απὀ τον ΒΟοαΓάΠΊ8Π το σχηματοποιηµένο ρύγχος 
του απεικονιζόµενου λιονταριού µε ανθέµιο και έλικα, κάτω απὀ τη µία λαβή, εικόνα που 
πιθανώς παραπέμπει στο ηρωικό πλαίσιο και σε επικήδειους αγώνες (εικ. 1β) 5. Οι εικόνες των 
λιονταριών ήταν αρκετά δημοφιλείς εκείνη την περίοδο, όπως και στα έργα του ζωγράφου των 


Στεφανάκης 2012, 195 

ὃΝΜιςΚαΓα απά Φαίη 2017, 14 

Ὄρυρς στο ([ασοίζαι Αγὶ 6Ρηΐεγ, διαθέσιμο οπ[ίηθ. 

19 ῃαΚγίῃος στο Εασσίσαι ΑΓὶ ΟΡηἱΕΙ, διαθέσιμο οη/ίπθ. 
1 βδαΖΙογ 1956, 20-21. 

1ΒδαΖΙογ 1956, 21-23. 

Στεφανάκης 2012, 199 

3 οοΚ 1934/1935, 200. 

12ΝΘοΚ ΑπιρῄοΓα στο Οἱασσίζαι ΑΓὶ ζεΠΙεΓ, διαθέσιμο οπίηθ 
ΊδροοΚ 1934/1935, 201. 

17 Στεφανάκης 2012, 80-81. 

ο ΜαεΚαγ 2015,95. 

Λιονταριών και του Ζωγράφου της Γοργόνας. Εκτός απὀ τα ζωομορφικά στοιχεία, τα οποία 
εμφανίζουν αρμονικές αναλογίες στον σχεδιασμό τους, ο ζωγράφος περιγράφεται ὁτι 
απεικονίζει τις υπόλοιπες µορφές του «πρωτόγονες» και σχετικά δύσκαμπτες:"'. 























Εικ. 1.Ο Αμφορέαςτου Πειραιά΄.. 


12βοαγάπιαῃ 1995, 16. 

Αξιοσημείωτη, επίσης στον συγκεκριµένο αμφορέα είναι η θέση των δίφρων στη στην κεντρική 
σκηνή του αγγείου, καθώς και η Κλίµακά τους, που Φαίνεται να ακολουθούν θεματικά την 
παράδοση πρὠιμων πρωτοαττικὠν αγγείων µε σκηνές αρμάτων και ηνιόχων, όπως στο 
αμφορέα µε λαιμό του Ασµόλειου Μουσείου΄;. Οι δύο δίφροι -θέμα που περιγράφεται απὀ 
την ΜοοΓθ ὡς σπάνιο, καθώς Φέρεται ότι υπήρχε προτίµηση στους τέθριππους (αμααΓίρα) στην 
αττική αγγειογραφία΄΄- κινούνται προς τα δεξιά, οδηγούµενοι απὀ δύο ηνιόχους, ενός νέου και 
ενός μεγαλύτερης ηλικίας {εικ. 1γ). Το τελετουργικό ύφος της παράστασης είναι εντυπωσιακό. 
Η πομπή των αρμάτων, η οποία εµφανίζεται συνήθως σε πολλά άλλα μοτίβα σε γεωμετρικά 
αγγεία, τοποθετείται στην Κεντρική σκηνή του αγγειογραφικού αφηγήµατος”.. Η κόσµηση 
ολοκληρώνεται µε πετεινό στη µετόπη΄”, {εικ. 1δ) σύμβολο πιθανώς της ανταγωνιστικότητας 
στην οποία παραπέμπει η κύρια σκηνή”, µε µαιανδρικές και άλλες γεωμετρικές σχεδιαστικές 
συμβάσεις, κάτω απὀ την κύρια σκηνή και σχηµματοποιηµένες γεωμετρικά Φλόγες {;) στον 
πυθμένα, περιμετρικά της βάσης του αγγείου και περιμετρικά της βάσης του λαιμού. Τα 
επαναλαμβανόμενα στυλιζαρισµένα γεωμετρικά σχήµατα κάτω απὀ την κεντρική σκηνή είναι 
συνήθης πρακτική για τα αγγεία της περιόδου”... Η εμφανής εγχάραξη, ιδιαίτερα στα πόδια των 
αλόγων, αναφέρεται ως µη συνήθης πρακτική, τουλάχιστον στην πρώιμη πρωτοαττική 
περίοδο”. 


Αθηναϊκός και κορινθιακός πηλός: Ζητήματα ταυτοποίησης 


Η τεχνική για την παραγωγή διακοσμητικών μελανόχρωμων μοτίβων και μορφών αναφέρεται 
ως τεχνική αναγωγής σιδήρου”. Κυριάρχησε στην κεραµεική παραγωγή της Μεσογείου για 
2.500 περίπου απὀ την Εποχή του Χαλκού έως τον 1ο αι. ΚΕ, έως ότου εγκαταλείφθηκε 
σταδιακά. Η σημαντικότερη ποιοτικά κεραµεική παρήχθη µε τη χρήση αυτής της τεχνικής κατά 
τον 6ο και 5ο ΠΚΕ αι. Ειδικότερα η παραγωγή των αττικὠν εργαστηρίων είναι χαρακτηριστική 
για το υψηλής ποιότητας κυανόµαυρο στίλβωµά της (Βἰ8εΚ (ἰαζε-Β(). Τα κριτήρια χρήσης 
πηλού για την παραγωγή τέτοιας ποιότητας στιλβώµατος χωρίς ρωγμές και απολεπίσεις είναι 
σιδηρούχος ιλλιτικός πηλός µε χαμηλή περιεκτικότητα ασβεστίου”. Τα οξείδια του σιδήρου 
είναι υπεύθυνα για το μαύρο χρώμα”. και οιλλίτης είναι το µόνο στοιχείο (ομάδα ορυκτών) του 


πηλού που δεν επηρεάζεται απὀ το ΡΗ κατά τη βύθισή του στο νερό”. 


Παρατηρώντας συγκριτικά τα δύο πρωτοαττικά αγγεία (εικ. 2) της ίδιας περιόδου είναι 


δυνατόν να διαπιστώσουμε πως ο Αμφορέας του Νέσσου διαθέτει στίλβωµα υψηλής 
ποιότητας µε κυανόµαυρη απόχρωση και συνεπώς εντάσσεται στα κριτήρια που τέθηκαν πιο 


30 Αμφορέαςτου Πειραιά, Ν/ΙΚπιθαἰα 6ΟΠΊΠΊΟΠς, διαθέσιμο οπ/ίπθ 
1 Εαηγ ργοϊοαῖτίς στο Εασσίσαι Αγί Οεηΐθγ, διαθέσιμο οπ[ίπθ. 
3 ΜοοΓθ 1982, 580, σημ. 15. 

"Νεγίοης 2014, 140. 

"Στεφανάκης 2012, 198. 

ῳ ΜαςεΚαγ 2015,95. 

΄δροοΚκ 1934/1935, 172. 

"7 0οοΚ 1934/1935, 171. 

΄ΝΟΙΙ οἱ αἰ. 1975, 604. 

2 Αλούπη 1993, 107. 

ὄ]οπες 1986, 798-803. 

ὁ] 6οἱάραιρ οἱ αἰ. 1991, 378. 

πάνω, ενὠ το στίλβωµα του Αμφορέα του Πειραιά εμφανίζει σε γενικές γραμμές 
καστανόµαυρη απόχρωση, στις διαφορετικές συνθήκες φωτογράφισης και µεγέθυνσης {εικ. 1). 


























Ο Αμφορέας του Νέσσου, Πηγή: Ο Αμµφορέας του Πειραιά, Πηγή: 
Υ/ΙΚΙπιθαία ΟΟΠΊΠΊΟΗΣ᾽ Υ/ΙΚΙπιθαία ΟΟΠΊΠΊΟΗΣ 














Εικ. 2. Συγκριτική παρουσίαση δύο πρωτοαττικὠν αμφορέων 


Η εμφανής διαφορά στην ποιότητα του στιλβώματος προκαλεί εύλογα ερωτήματα: 
Χρησιμοποιήθηκε διαφορετικός πηλός; Χρησιμοποιήθηκε διαφορετική τεχνική στην όπτηση; 
Προέρχεται ο πηλός απὀ την αττική γη; Έχει γίνει μικροσκοπική ανάλυση του πηλού και του 
στιλβώματος στον Αμφορέα του Πειραιά; Υπάρχει, εντέλει η πιθανότητα να είναι εισηγµένο 
έργο κορινθιακού εργαστηρίου; 


Η ιδιαίτερα µικρή βιβλιογραφία για τον ζωγράφο του Πειραιά δεν είναι δυνατόν να δώσει 
απαντήσεις στα παραπάνω ερωτήματα. Διαμορφώνεται, συνεπώς, ερευνητική υπόθεση, που 
έρχεται όµως σε σύγκρουση µε την τυπολογική κατάταξη µεγάλων ερευνητών, όπως ο Βεα7ΖΙεγ 
και οι συναφείς ερευνητές, που τον ακολουθούν κατά πόδας. Οι περιορισμοί ή οι δυνατότητες 
µιας τέτοιας υπόθεσης, βέβαια, εξαρτώνται αποκλειστικά απὀ την αδυναμία ή τη δυνατότητα 
πραγματοποίησης µη επεµβατικής µικροσκοπικής έρευνας, που θα μπορούσε να απαντήσει 
στα ερωτήματα που τἐθηκαν. Τέτοιου είδους έρευνα είναι δυνατὀν να υποστηριχθεί 





32 ...- Ξ ͵ . 
ΜΜΙΚΙπιεαία (οΠήπιοης, διαθέσιμο οπ/ίηθ. 

33 πη : ͵ : 
ΥΜΙΚπιεαία «ΟΠΊΠΊΟΗς, διαθέσιμο οη[ίηθ. 


43 


βιβλιογραφικά, δεδομένου ότι υφίστανται διαπιστωµένες και επαρκώς μελετηµένες διαφορές 
ανάμεσα στον αττικό πηλό, τον κορινθιακό πηλό και ακόµα και τον πηλό της κοντινής Αίγινας”. 


Συμπεράσματα 


Ο Ζωγράφος του (αγγείου του) Πειραιά ενεργός μεταξύ του 630 και του 600 ΠΚΕ εκπροσωπεί 
συγκεκριμένη περίοδο της αττικής αγγειογραφίας, την Ύστερη Πρωτοαττική, η οποία σχετίζεται 
µε το αγγείο του Πειραιά και το αγγείο του Νέσσου. 0Ο Αμφορέας του Πειραιά κατατάσσεται 
τυπολογικά στον κλασικό τύπο αμφορέα µε ελάχιστα καμπύλο ὠὦμο. Σημαντικά στοιχεία της 
κόσμησής του είναι η κεντρική σκηνή µε τους δίφρους και τους ηνιόχους, ο λέοντας κάτω από 
τη µία λαβή και ο κόκορας στη µετόπη, που υποδηλώνει πιθανώς κορινθιακές τεχνοτροπικές 
επιδράσεις. Φέρει, επίσης, εμφανείς εγχαράξεις Και γεωμετρικές σχεδιαστικές συμβάσεις, 
συνήθεις στα αγγεία της περιόδου. Η ποιότητα του μελανού στιλβώματος είναι αμφίβολη και 
δημιουργεί ερωτηματικά ὀχι για την τυπολογική, αλλά κυρίως για τη γεωγραφική προέλευση 
του τεχνέργου και το υλικό κατασκευήςτου. 

